Kārlis Auškāps
Kārlis Auškāps (dzimis 1947. gada 28. jūlijā Dobelē, miris 2017. gada 10. decembrī Rīgā) bija latviešu režisors un aktieris. Beidzis Rīgas 49. vidusskolu. 1971. gadā beidzis Rīgas Medicīnas institūtu ārstniecības specialitātē. 1969. gadā sācis apmeklēt nodarbības Rīgas Kinostudijas Tautas kinoaktieru studijā. 1974. gadā ar izcilību absolvējis Dailes teātra 5. studiju, tajā pašā laikā iegūstot diplomu Latvijas Valsts konservatorijas programmā "Dramatiskā teātra un kino aktieris". 1984. gadā absolvējis Latvijas Valsts konservatoriju dramatiskā teātra režisora specialitātē. 1971. gadā kļuvis par Dailes teātra aktieri. 1975. gadā kļuvis par režisoru-inscenētāju; šajā amatā nostrādājis līdz 1983. gadam. Bijis precējies ar aktrisi Astrīdu Kairišu.